Поштовани,

Суботичка Средња медицинска школа поносна је на своје ученике, наставнике, запослене, родитеље ђака, спољне сараднике и природне партнере – здравствене установе. У последњих неколико месеци, ученица наше школе су освојиле 4. место на Републичком такмичењу из биологије; на такмичењу из немачког језика, у конкуренцији 500 послатих писмених радова из целе Србије, наша ученица освојила је 2. место; одржана је интердисциплинарна/сараднична настава (Историја, Здравствена нега, Култура тела, Музичка култура) на тему „Средњи век” у дворишту школе, били смо домаћини Окружном такмичењу из биологије, као и градског такмичења у пружању прве помоћи и реалистичком приказу повреда, које традиционално организује Црвени крст Суботице., ученици путовали на низ стручних посете и екскурзија у земљи и ностарнству и осветлани својим понашаљњем образ Школи и Граду, заблистали на петодневном боравку на Андревљу за талентоване ђаке у организацији Покрајине, др Божана Киш је донирала је стоматолошку столицу Средњој медицинској школи како би ученици имали квалитетнију наставу... Има тога још много, те вас срдачно позивамо да нас посетите и извештавате о позитивним, квалитетним и хуманим догађајима у Средњој медицинској школи, те да сви заједно, родитељи, школе, локална заједница и медији, радимо на подршци и оснаживању младих људи.

Када стигне крај маја, ученици се поред учења и утврђивања знања за закључивање оцена и полагања матурских испита, увелико припремају за пратеће догађаје: последњи наставни дан, приредба за испраћај матураната, матурско вече и свечана додела диплома. У овој школи, у складу са демократском културом, ученици одлучују које уз које трубаче се веселе, које фотографе бирају, ко им прави табло, где ће бити постављен, који бенд свира на прослави матурске вечери, која је боја балона које пуштају ка небу када заврше наставу, како ће изгледати мајице које ће носити, коју гардеробу бирају за доделу диплома. То су њихове мале одлуке којима се припремају за свет одраслих, па чак и ако су тек закорачили у свет пунолетних особа, одговорних за своје поступке.

Изађу матуранти са својим одлукама у јавност, а одељењске старешине и директор стану уз и иза њих. И буквално и метафорички. Јавност има право да коментарише, критикује, похвали, пита... Ми смо ту да одговоримо.

У прилогу се налази неколико фотографија мајица наших матураната. Сваку бисмо могли тумачити на овај или онај начин, јер „Свако види оно што хоће да види”. Непримерене инсинуације само додатно спуштају ниво толеранције, погрешно тумачење и нетачан контекст одвраћају пажњу од истине: ученици Средње медицинске школе имају квалитетне односе са својим одељењским старешинама, непосредну и искрену комуникацију у коју су уткани срећа, радост, непосредност... У прилогу је и фотографија одељеског старешине која пре тачно годину дана када је цело одељење са својом разредном било на излету на Палићу где су славили рођендане, а она се као наодговорнија прихватила сервирања торте својим ученицима. Ту фотографију су ученици одлучили да носе дана који је за њих можда највеселији током школовања.

Има још таквих излета наставника са ученицима који се практикују у нашој школи који се реализују мимо наставе, када ученици и наставници, а посебно одељењске старешине користе део свог слободног времена да квалитетно проведу са ученицима. Јер они то заслужују.

Још једном користим прилику да вас позовем, данас, последњег дана маја, на дан када организујемо пробну државну матуру и испраћај матураната у нашој школи од 17 часова, или било који други дан који вам одговара, да нас посетите, да чујете глас ученика, матураната, наставника, запослених и видите колико се добрих, племенитих и квалитетних ствари одвија у Средњој медицинској школи.

Наталија Трбовић Тољагић

директор Средње медицинске школе, Суботица